Adăposturi pentru polițiștii de frontieră, vameși și călători, la punctele de trecere a frontierei cu Ucraina, după atacul la 300 metri de RM: Ce măsuri a mai dispus MAI

Ministerul Afacerilor Interne a dispus inițierea unui pachet de măsuri pentru consolidarea nivelului de protecție în punctele de trecere a frontierei moldo-ucrainene, aflate în proximitatea zonelor în care, pe teritoriul Ucrainei, au loc atacuri cu drone. Anunțul vine după ce punctul de trecere „Tabachi”, de la frontiera cu Republica Moldova, a fost distrus în urma unui atac.