Doliu la IGPF. Polițistul Igor Șoric a murit la 37 de ani, după ce a fost electrocutat în timp ce curăța crengile căzute peste gard: „A lăsat un gol imens”

Polițistul de frontieră Igor Șoric, angajat al SPF Lipcani din cadrul Direcției regionale Nord, a murit la vârsta de 37 de ani, după ce a fost electrocutat în timp ce încerca să îndepărteze crengile căzute peste gardul locuinței sale în urma furtunii. Incidentul s-a produs în afara orelor de serviciu, la domiciliul acestuia.