„Linia Independenței” se lasă așteptată: Darea în exploatare a Vulcănești–Chișinău, amânată după o defecțiune la un transformator

Darea în exploatare a Liniei Electrice Vulcănești–Chișinău de 400 kV, supranumită „Linia Independenței”, va fi amânată după ce, cu mai puțin de o săptămână înainte de termenul anunțat, a fost depistată o defecțiune la unul dintre transformatoarele de curent de la Stația Electrică Chișinău. Anunțul a fost făcut de către Ministerul Energiei.